Seppa Tallung

Seppa Tallung panèka rasoghân adhât suku Toraja. Rasogan panèka biyasana èyagghuy bâkto acara adhât è Toraja, Sulawesi lao' rasoghân adhât panèka khosos kaangghuy para orèng lakè suku Toraja. Rasoghân panèka bâḍâ sèttong set kalambhi bân calana pèndâ' dâpa' ka to'ot. Kalambhi panèka bâḍâ sè polosan otabâ bâḍâ coraghâ. Ropanna lebbi katon polana bârnana sè terrang akadhi mèra, konèng, bân pottè. È dâlem pangangghuyyânna, Seppa Tallung èyangghuy kalabân pan-berâmpan aksesoris sè langkep akadhi salèndang, gayang, tèngkos, bân kalong.

 Asal-osolla bân Makna Budhâjâ 
Seppa Tallung panèka sala sèttong rasoghân adhât lakè' ḍâri masyarakat Toraja, Sulawesi Lao'. Rasogan panèka ḍâri tradisi lambâ' sè aghâmbârraghi tatanan sosial, nilai kaèllo'an, sarta pandhânganna oḍi'na masyarakat Toraja dâ' kamoljhâ'an bân pangkât sosial.

È dâlem kabudhâjâ'an Toraja, rasoghân bânnè coma ghâbây notobhi bhâḍgân, tapè jhughân dâddhi tandhâ idèntitas bân pangormadhân dâ' adhât. Seppa Tallung biyasana èyangghuy bi' para lakè' è macem-macem acara tradisional, akadhi rambu solo’ (acara kamatèyan), rambu tuka’ (sokkoran), otabâ acara adhât laènna sè aghâḍhuwan nilai spiritual tèngghi.

Oca' “Seppa” è dâlem bhâsa Toraja artèna lancingan, samentara “Tallung Buku” rowa dherep dâ' lanjhângnga rasoghân sè ḍâpa' ka to'ot. Hal panèka abhidhâaghi Seppa Tallung bân jènis rasoghân adhât laènna sè lebbi lanjhâng otabâ lebbi pèndâ'. Sacara tradisional, bârna-bârna akadhi mèra, konèng, bân pottè sègghut èyangghuy amarghâ èangghâp dâddhi tandhâ kabhânniyân, kamajhuwân, bân kasoccèyan.

 Sombher